Pozivamo predstavnike zainteresirane javnosti da dostave svoje prijedloge, komentare i primjedbe na predloženi Nacrt Strategije upravljanja imovinom u vlasništvu Općine Ernestinovo za razdoblje od 2023. do 2029.godine (dalje: Strategija) putem pošte ili osobno na adresu Jedinstveni upravni odjel Općine Ernestinovo, Vladimira Nazora 64, 31215 Ernestinovo ili putem e-pošte [procelnica@ernestinovo.hr](mailto:procelnica@ernestinovo.hr).  
Prijedlozi, komentari i primjedbe na predloženi Nacrt dostavljaju se isključivo na  obrascu za savjetovanje sa zainteresiranom javnošću kojeg možete preuzeti na internet stranicama Općine Ernestinovo.  
Prijedlozi, komentari i primjedbe moraju sadržavati adresu podnositelja i biti čitko napisani, uz jasno navođenje dijela prijedloga akta/dokumenta na kojeg se odnose, te biti dostavljeni u gore navedenom roku.  
Nacrt prijedloga Strategije objavljen je u elektronskom obliku na internet stranici Općine Ernestinovo [www.ernestinovo.hr](http://www.ernestinovo.hr/)  i oglasnoj ploči Općine Ernestinovo na zgradi Općinske uprave.  
Nacrt prijedloga Strategije predstavlja radni materijal pa je kao takav podložan ispravcima, izmjenama i dopunama te se ne može smatrati konačnim, u cijelosti dovršenim prijedlogom Strategije.  
Savjetovanje s javnošću je otvoreno od 7.listopada 2022. do 7.studenoga 2022.godine.  
Po provedenom savjetovanju izradit će se izvješće o provedenom savjetovanju.